Алуминият от кемтрейлс свързан с масовото измиране на пчели
Възможно ли е елементът алуминий да играе роля за измирането на пчелните популации? Има безбройни спорове за това, какво убива насекомите, отговорни за създаването на меда. Всичко — от пестицидите до замърсяването на средата — се сочи за възможен причинител. Няколко вида пчели вече бяха добавени в списъка на застрашените видове. През есента на 2016 г. американската Fish and Wildlife Service обяви, че седем от разновидностите на жълтата пчела, които са типични за Хаваи, скоро също ще се разглеждат като едни от застрашените. Проучване, публикувано в списанието Public Library of Science One, сочи алуминия като допринасящ фактор за бързо намаляващия брой на едрите мъхести пчели. Въпросното проучване, проведено от Университета на Съсекс, е открило, че дори минималното количество на този метал в пчелните какавиди е имало отрицателни последствия за пчелните колонии и особено за средното тегло на какавидите. Към настоящия момент не са наблюдавани други последствия от алуминия. Екипът от учени обаче заявява, че пчелите изключително разчитат на когнитивните си функции, за да оцеляват, а високите нива на алуминий, открити в техните колонии, са изключително притеснителни, понеже този метал е невротоксичен. При хората алуминият се свързва със заболяването на Алцхаймер. Учените уточняват, че количеството алуминий, открито в какавидите на пчелите, е било повече от достатъчно да причини мозъчни увреждания при човек. В какавидите на пчелните колонии са намерени нива от 13 до 200 части на милион (PPM). За сравнение, само 3 части на милион се смятат за достатъчни да увредят тъканите на човешкия мозък. Професор Крис Ексли от университета „Кийл“, специалист по влиянието на алуминия върху хората, дори повдига въпроса: „Може би наблюдаваме пчели с болестта на Алцхаймер?“ Друго проучване, проведено от учени на Питсбъргския университет, е открило, че пчелите са изложени на риск от поглъщане на токсични нива алуминий и никел от цветята, растящи на замърсена почва. Откъде идва този алуминий? Един от възможните начини за замърсяване на почвата с алуминий е геоинженерството. Кристен Меган, бивша военнослужеща, известна със сигналите си за корупция, преди време изобличи и извършваните експерименти. Девет години Меган е била на активна служба във Военновъздушните сили на САЩ като биоекологичен инженер. Когато за пръв път научила относно кемтрейлс, тя се заела да обори тази конспирация. Но нейните проучвания всъщност я убедили, че конспирацията е реалност — властите действително разпръскват токсини над главите ни. Алуминий, барий, стронций и разни сулфати — те се откриват не само в почвени проби, но също във въздуха и водата. Неотдавна д-р Ръсел Блейлок изрази тревогата си, че алуминият е част от съдържанието на кемтрейлс. Д-р Блейлок е убеден, че тези частици с наноразмери, разпръсквани чрез аерозоли, могат да бъдат дори по-опасни за органичните тъкани, заради тяхната способност да проникват по-лесно в тъканите и да бъдат абсорбирани. Той смята, че зачестяването на невродегенеративните заболявания, каквито са това на Алцхаймер, АЛС и деменцията, действително е свързано с онова, което се пръска в небето. Д-р Блейлок обяснява: „Наночастиците на алуминия не само са безкрайно по-опасни за възникване на възпалителни процеси, но те лесно проникват в мозъка по различни пътища, включително кръвта и олфакторните нерви (обонятелните нерви в носа).“ Проучванията са показали, че частици с такива малки размери без затруднения преминават през олфакторните невронни трактове, водещи до частите на мозъка, които са най-уязвими от болестта на Алцхаймер. Не е трудно да се досетим, че ако хората са много засегнати от алуминия в аерозолите, още по-засегнати са малки същества като пчелите. Учените вече са установили, че замърсяването с алуминий влияе отрицателно на когнитивните способности на пчелите —докладите показват, че този метал причинява деменция и при тях. Автор: Вики Батс Превод: Иван Стаменов Източник: Natural News